**Polisi Anabledd Dysgu - Cynllun Gweithredu Strategol 2021-2026 – Drafft ar gyfer Trafod ac Ymgynghori – Ionawr 2022**

Mae'r cynllun gweithredu hwn yn nodi agenda strategol gyffredinol Llywodraeth Cymru ar gyfer datblygu a gweithredu polisi anabledd dysgu ar gyfer tymor presennol y llywodraeth, 2021 i 2026. Bydd cynllun cyflawni cysylltiedig yn cael ei ddatblygu a fydd yn cynnwys camau gweithredu penodol gydag amserlenni ar gyfer pob ymrwymiad. Mae’r cynllun hwn wedi’i ddatblygu ar y cyd a chan ymgynghori ag arweinwyr polisi Llywodraeth Cymru, Grŵp Cynghori'r Gweinidog ar Anableddau Dysgu a phartneriaid rhanddeiliaid allweddol, ac mae’n nodi ac yn blaenoriaethu'r meysydd, y camau gweithredu a'r canlyniadau allweddol y bwriedir mynd i’r afael â hwy dros y cyfnod hwn. Gan adeiladu ar lwyddiant a momentwm y rhaglen Gwella Bywydau, mae'r cynllun gweithredu yn cyd-fynd yn llawn ag ymrwymiadau Rhaglen Lywodraethu Llywodraeth Cymru, ac yn ymgorffori’r camau sy’n deillio o Gwella Bywydau. Cafodd materion allweddol eu nodi gan Grŵp Cynghori'r Gweinidog ar Anableddau Dysgu yn ei adroddiad Blaenoriaethau Polisi a gyflwynwyd i Lywodraeth Cymru ym mis Mai 2021, ynghyd â chamau blaenoriaeth sy'n canolbwyntio ar helpu gwasanaethau a phobl ag anableddau dysgu wrth i gyfyngiadau’r pandemig barhau i gael eu codi.

Mae'r cynllun gweithredu (a'r cynllun cyflawni cysylltiedig) yn ddogfen fyw a bydd yn cael ei diweddaru i adlewyrchu unrhyw newidiadau i flaenoriaethau ac amgylchiadau wrth iddynt godi. Fe'i cynlluniwyd i fod yn hyblyg ac mae'n cynnwys camau y gellir disgwyl yn rhesymol iddynt gael eu cyflawni, o ystyried y ffocws parhaus ar adfer wedi’r pandemig a’r cyfyngiadau ar yr adnoddau sydd ar gael.

Ni fwriedir i'r cynlluniau hyn fod yn gofnod cyflawn o'r holl bolisïau sy'n effeithio ar bobl ag anabledd dysgu. Cynhelir adolygiad ffurfiol o'r cynllun gweithredu ar ddiwedd yr ail flwyddyn lawn, yn ystod gwanwyn 2024.

**Meysydd Blaenoriaeth**

* Trosfwaol/Trawsbynciol; gan gynnwys gweithgarwch trawslywodraethol nad yw efallai'n perthyn i un maes penodol.
* Adfer wedi Covid
* Iechyd, gan gynnwys Lleihau Anghydraddoldebau Iechyd a Marwolaethau y gellir eu Hosgoi.
* Gwasanaethau Cymdeithasol ac Integreiddio;
* Hwyluso Byw'n Annibynnol a mynediad at wasanaethau drwy gynyddu mynediad at Eiriolaeth a Sgiliau Hunaneiriolaeth, Ymgysylltu a Chydweithredu;
* Addysg gan gynnwys Gwasanaethau Plant a Phobl Ifanc.
* Cyflogaeth a Sgiliau.
* Tai – Tai priodol, yn agos i gartref yr unigolyn, mynediad at wasanaethau cydgysylltiedig.
* Trafnidiaeth

**Themâu Allweddol**

Mae sicrhau bod barn pobl ag anabledd dysgu, eu teuluoedd a'u gofalwyr a rhanddeiliaid y trydydd sector yn cael eu cynnwys wrth ddatblygu holl bolisïau Llywodraeth Cymru yn egwyddor sylfaenol, a bydd ymgysylltu llawn â'r grwpiau a'r unigolion hyn yn digwydd pryd bynnag y bo modd.

Bydd yr holl wybodaeth a chanllawiau perthnasol, lle y bo modd, yn cael eu darparu mewn fformat hygyrch, a bydd y defnydd o ddogfennau Hawdd eu Darllen yn cael ei hyrwyddo a'i annog ar gyfer deunydd cyfathrebu a gyhoeddir gan Lywodraeth Cymru a'n partneriaid.

| **Rhif** | **Maes Blaenoriaeth Strategol**  | **Tasgau/Camau Gweithredu** | **Canlyniad** |
| --- | --- | --- | --- |
|  | **1 Trosfwaol a Thrawsbynciol** |
| 1.1 | Cyhoeddi Cynllun Gweithredu Strategol pum mlynedd newydd ar gyfer Anabledd Dysgu  | Datblygu a chyhoeddi cynllun gweithredu strategol cyffredinol, trawslywodraethol a chynllun cyflawni cysylltiedig ar gyfer y polisi anabledd dysgu. Bydd yn cynnwys camau gweithredu priodol, mesuradwy sy'n canolbwyntio ar ganlyniadau, trefniadau monitro, cytundebau adrodd ac adolygiadau cyfnodol. I’w gyhoeddi erbyn mis Mawrth 2022 a’i adolygu ar ôl dwy flynedd. | Mae anghenion pobl ag anabledd dysgu yn cael eu diwallu drwy ddatblygu a gweithredu polisi Llywodraeth Cymru dros gyfnod llawn y llywodraeth. |
| 1.2 | Ymrwymiad parhaus i Grŵp Cynghori’r Gweinidog ar Anableddau Dysgu, a fydd yn gwbl gynhwysol a hygyrch ar gyfer pobl ag anabledd dysgu | Cynnal o leiaf bedwar cyfarfod y flwyddyn, ac is-grwpiau lle bo angen. Bydd y cyfarfodydd yn gynhwysol ac yn hygyrch i bobl ag anabledd dysgu. Bydd hyn yn cynnnwys adolygiad blynyddol y cytunir arno a gwerthuso'r Cylch Gorchwyl a'r gweithdrefnau. | Amgylchedd cyfarfod cwbl gynhwysol a hygyrch sy'n diwallu anghenion yr holl aelodau. |
| 1.3 | Cydraddoldeb a Chynhwysiant Ystyried effaith ac effeithiolrwydd polisïau anabledd dysgu ar gyfer pobl ag anableddau dysgu, eu teuluoedd a'u gofalwyr yn y gymuned Ddu, Asiaidd ac Ethnig LeiafrifolSicrhau bod anghenion siaradwyr Cymraeg iaith gyntaf yn cael eu diwallu wrth gynllunio a darparu gwasanaethau a chymorth  | Ym mlwyddyn 1 bydd Llywodraeth Cymru a Grŵp Cynghori’r Gweinidog yn adolygu effaith ac effeithiolrwydd y polisïau cyfredol i sicrhau bod anghenion unigolion ag anabledd dysgu mewn cymunedau gwarchodedig neu ddifreintiedig yn cael eu diwallu.Pan nodir bylchau, caiff camau gweithredu eu cymryd i sicrhau bod polisïau Llywodraeth Cymru yn diwallu’r anghenion a nodwyd ar gyfer pobl ag anabledd dysgu yn llawn. | Mae polisïau anabledd dysgu Llywodraeth Cymru yn diwallu anghenion pobl ag anabledd dysgu sydd â nodweddion gwarchodedig yn llawn.  |
| 1.4  | Ymchwilio i gostau a manteision sefydlu Arsyllfa Anabledd Dysgu Genedlaethol i Gymru | Gweithio gyda Gwelliant Cymru a phartneriaid i ymchwilio i ddichonoldeb sefydlu Arsyllfa Anabledd Dysgu i Gymru  | Cefnogi'r gwaith o ddatblygu corff cynhwysfawr o dystiolaeth i lywio'r broses o wneud penderfyniadau polisi a chynllunio gwasanaethau. |
| 1.5 | Hyrwyddo **Cefnogi Ymddygiad yn Gadarnhaol** a gofal seiliedig ar Drawma mewn iechyd, gofal cymdeithasol ac addysg.Bydd hyn yn cynnwys gweithredu'r 'Fframwaith ar gyfer Lleihau Arferion Cyfyngol’ a gyhoeddwyd ym mis Gorffennaf 2021 <https://llyw.cymru/fframwaith-ar-gyfer-lleihau-arferion-cyfyngol> | Sicrhau bod egwyddorion Fframwaith Llywodraeth Cymru ar gyfer Lleihau Arferion Cyfyngol yn cael eu hyrwyddo, eu deall a'u hymgorffori mewn hyfforddiant a gwasanaethau ar draws iechyd, gofal cymdeithasol, addysg a gofal plant. Bydd hyn yn cynnwys monitro, cofnodi ac adrodd priodol.Gweithio gyda sectorau i sicrhau eu bod yn ystyried ac yn cytuno ar gamau gweithredu i gefnogi’r gwaith o weithredu’r Fframwaith ar gyfer Lleihau Arferion Cyfyngol yn effeithiol ym meysydd gofal plant, addysg, iechyd a gofal cymdeithasol.  | Gwella gwasanaethau iechyd i bobl ag anabledd dysgu. Mwy o ymwybyddiaeth, ymhlith comisiynwyr, darparwyr ac ymarferwyr, o gynllunio sy’n canolbwyntio ar yr unigolyn er mwyn lleihau arferion cyfyngol, hyrwyddo cynllunio sy'n canolbwyntio ar yr unigolyn ac atal niwed. |
| 1.6 | Cydweithio, cydgynhyrchu a chydweithio  | Casglu barn pobl ag anableddau dysgu, teuluoedd a gofalwyr ynglŷn â sut le y dylai Cymru fod iddynt hwy yn 2033, os yw’r rhaglen i lwyddo.  | Sicrhau bod anghenion a barn pobl ag anabledd dysgu, eu teuluoedd a'u gofalwyr yn cael eu hystyried yn llawn wrth ddatblygu polisïau. |
|  | **2. Adfer ar ôl Covid a llesiant** |  |
| 2.1 | Hyrwyddo a gwella llesiant pobl ag anableddau dysgu. | Grŵp Cynghori’r Gweinidog i gyfrannu at grŵp gorchwyl a gorffen cenedlaethol i ddeall sut y gallai presgripsiynu cymdeithasol helpu Cymru yn ei hadferiad ar ôl COVID-19. Hefyd, cyflwyno fframwaith Cymru gyfan i roi presgripsiynu cymdeithasol ar waith i fynd i'r afael â theimlo’n ynysig. | Fframwaith cenedlaethol ar gyfer presgripsynu cymdeithasol sy'n gwireddu gweledigaeth ar gyfer presgripsiynu cymdeithasol o safon gyson uchel ledled y wlad.  |
| 2.2 | Llywodraeth Cymru i weithio gyda Grŵp Cynghori’r Gweinidog a phartneriaid eraill i bennu'r blaenoriaethau gweithredu ar gyfer dull strategol newydd o ymdrin â llesiant, mewn cynllun cyflawni newydd ar gyfer anabledd dysgu. | Gweithgareddau integredig a phwrpasol a ddarperir gan awdurdodau lleol ar gyfer plant a phobl ifanc i gefnogi eu llesiant corfforol, emosiynol a chymdeithasol drwy weithgareddau addas gan gynnwys hamdden a chwaraeon. |
| 2.3 | Sicrhau bod anghenion adfer pobl ag anableddau dysgu, eu teuluoedd a'u gofalwyr yn cael eu cydnabod a'u cefnogi yn Rhaglen Genedlaethol Llywodraeth Cymru ar Adfer ar ôl Covid  | Llywodraeth Cymru i weithio gyda Grŵp Cynghori’r Gweinidog a rhanddeiliaid eraill i gyfrannu at adolygu, gwerthuso ac ystyried y gwersi a ddysgwyd am effaith y cyfyngiadau ar bobl ag anableddau dysgu, eu teuluoedd a'u gofalwyr yn ystod y pandemig COVID-19. | Datblygu polisïau priodol sy'n canolbwyntio ar yr unigolyn ar gyfer pobl ag anableddau dysgu er mwyn manteisio i'r eithaf ar gyfleoedd i adfer ar ôl Covid.  |
| 2.4 |
|  | **3. Iechyd a Gofal Cymdeithasol –** Gan gynnwys yr ymrwymiad i gyflawni'r camau gweithredu ar iechyd sy’n deillio o Gwella Bywydau |
| 3.1  | Gweithredu argymhellion yr adolygiad o Wasanaethau Arbenigol i Oedolion yn 2020.  | Sefydlu grŵp amlasiantaeth/rhanddeiliaid cenedlaethol i gynghori ar y cynllun cenedlaethol a goruchwylio’r broses o’i roi ar waith.  | 1. Lleihau derbyniadau drwy atal argyfyngau.2. Sicrhau mynediad at ofal arbenigol diogel ac effeithiol o ansawdd uchel mor agos â phosibl i'r cartref.3. Cefnogi unigolion i ddychwelyd adref/yn agos i'w cartrefi cyn gynted â phosibl.4. Lleihau'r angen i unigolion gael eu lleoli mewn unedau yn Lloegr drwy fesur yr angen am ddarpariaeth diogelwch canolig yng Nghymru. |
| 3.2 | **Adolygu Marwolaethau a Gwasanaeth Archwilwyr Meddygol** Mae'r Gwasanaeth Archwilwyr Meddygol newydd yn cael ei gyflwyno ledled Cymru.  | Sicrhau bod marwolaethau unigolion ag anabledd dysgu yn cael eu hadolygu fel rhan o'r system adolygu marwolaethau newydd a bod gwersi'n cael eu nodi a'u rhannu'n briodol. Cyfrannu at ddatblygu "Fframwaith Dysgu o Farwolaethau", gan sicrhau bod materion anabledd dysgu yn cael eu hadlewyrchu'n briodol. Cyfrannu at ddatblygu "Fframwaith Dysgu yn sgil Marwolaethau", gan sicrhau bod materion anabledd dysgu yn cael eu hadlewyrchu'n briodol. Gweithio gyda phartneriaid i sefydlu proses gymesur a phriodol ar gyfer adolygu marwolaethau unigolion ag anabledd dysgu yn systematig. | Darparu data marwolaethau cywir a chadarn a fydd yn sbarduno datblygiad polisïau sy'n helpu i leihau marwolaethau y gellir eu hosgoi. |
| 3.3 | Fframwaith Addysg Anabledd Dysgu ar gyfer staff gofal iechyd. | Cyflwyno, monitro a gwerthuso'r Fframwaith Addysg Anabledd Dysgu dair haen ar gyfer staff gofal iechyd. Haen 1 i'w lansio yn ystod gwanwyn 2022 gyda haenau 2 a 3 i ddilyn o fis Ebrill 2022. Archwilio opsiynau ar gyfer addasu ac ehangu'r hyfforddiant hwn i’r maes gofal cymdeithasol a gwasanaethau eraill. | Gwella gwasanaethau a sicrhau bod addasiadau rhesymol yn cael eu gwneud sy'n diwallu anghenion pobl ag anabledd dysgu sy'n defnyddio gwasanaethau. |
| 3.4 | Sefydlu safonau ansawdd a diogelwch sy'n benodol i anabledd dysgu ar gyfer gwasanaethau anabledd dysgu arbenigol i oedolion.  | Datblygu safonau ansawdd a diogelwch sy'n seiliedig ar dystiolaeth i’w gweithredu ledled Cymru.  | Cryfhau dulliau cyson o ddarparu gwasanaethau ledled Cymru. Gwella ymarfer sy'n seiliedig ar dystiolaeth wrth ddarparu gwasanaethau.  |
| 3.5 | Cynyddu mynediad at Archwiliadau Iechyd i bobl ag anabledd dysgu.  | Adolygu dulliau byrddau iechyd o ddarparu archwiliadau iechyd, nodi dulliau effeithiol a rhannu’r hyn a ddysgir ledled Cymru. Datblygu safonau cenedlaethol ar gyfer darparu archwiliadau iechyd.  | Gwella canlyniadau iechyd a lleihau cyfraddau marwolaeth drwy broses gynharach o ganfod, diagnosis a thriniaeth ar gyfer cyflyrau iechyd. Gwella cysondeb y dull o ddarparu archwiliadau iechyd ledled Cymru. . |
| 3.6 | Cynnal arfarniad opsiynau i sefydlu llwyfan digidol i gefnogi’r gwaith o roi’r Fframwaith Cydraddoldeb Iechyd ar waith mewn modd cynhwysfawr ledled Cymru.  | Cynnal cam 1 yn 2022-23 – ymchwil ymhlith defnyddwyr – i lywio'r gwaith o ddatblygu manyleb ar gyfer y llwyfan.  | Sefydlu system ddigidol ar gyfer mewnbynnu, coladu a dadansoddi data ar effaith gwasanaethau ar iechyd a llesiant yr unigolyn.Sefydlu system adrodd leol a chenedlaethol ledled Cymru. |
| 3.7 | **Iechyd Corfforol** – Cynnal prosiectau gwella i leihau anghydraddoldebau iechyd, marwolaethau cynamserol a marwolaethau y gellir eu hosgoi.  | Datblygu polisïau a/neu ganllawiau i fynd i'r afael â materion iechyd sy'n dod i'r amlwg a gwella sut mae gwasanaethau prif ffrwd y GIG yn nodi ac yn ymateb i anghenion unigolyn ag anabledd dysgu: Mae’r ystyriaethau’n cynnwys:Canfod, diagnosis a thriniaeth ar gyfer rhwymeddBlaenoriaeth o ran cael brechiadau, gwella mynediad at wasanaethau sgrinio, sicrhau defnydd eang o'r proffil iechyd, adnoddau Anghenion Dysgu Ychwanegol, adolygu'r defnydd o'r system fflagio a defnyddio'r bwndel gofal | Lleihau anghydraddoldebau iechyd a marwolaethau y gellir eu hosgoi drwy wella'r gwasanaethau a ddarperir. |
| 3.8 | **Unigrwydd ac Ynysigrwydd** - sicrhau bod y cysylltiad yn parhau rhwng y gwaith sydd ar y gweill i fynd i'r afael ag unigrwydd ac ynysigrwydd cymdeithasol a’n blaenoriaethau gwella ar gyfer anabledd dysgu. | Ymchwilio i ganfod pa mor gyffredin yw unigrwydd a theimlo’n ynysig ymhlith pobl ag anabledd dysgu a beth sy’n achosi hyn.  | Gwell dealltwriaeth o ba mor gyffredin yw unigrwydd a theimlo’n ynysig ymhlith pobl ag anabledd dysgu a beth sy’n achosi hyn, a chymryd camau i wella cynhwysiant a chyfranogiad. |
| 3.9 | Dulliau newydd o ymdrin â gwasanaethau dydd, gofal seibiant a seibiannau byr | Gweithredu'r camau gweithredu yn y Cynllun Cyflawni sy'n cefnogi Blaenoriaeth 3 y Strategaeth ar gyfer Gofalwyr Di-dâl: cefnogi bywyd ochr yn ochr â gofalu, gan gynnwys gweithio tuag at well dealltwriaeth o sut y gellir cael gafael ar seibiant o ofalu, ei ariannu a'i ddarparu  | Gwell mynediad at opsiynau seibiant hyblyg a seibiant byr sy'n hyrwyddo cynhwysiant a llesiant  |
| 3.10 | Galluogi gofal a chymorth integredig drwy daliadau uniongyrchol a gofal iechyd parhaus | Archwilio'r rhyngwyneb rhwng taliadau uniongyrchol a gofal iechyd parhaus i sicrhau'r effaith a'r effeithiolrwydd mwyaf posibl i bobl ag anabledd dysgu, eu teuluoedd a'u gofalwyr. | Gwell canlyniadau drwy gwell gofal, cymorth a thriniaeth sy’n canolbwyntio ar yr unigolyn.  |
| 3.11 | Cefnogi rhieni ag anabledd dysgu  | Datblygu, cyhoeddi a lansio canllawiau cenedlaethol dwyieithog ar gyfer Gwasanaethau Gofal Cymdeithasol Plant ar yr arferion gorau o ran sut y gellir cefnogi rhieni neu ddarpar rieni ag anabledd dysgu fel bod teuluoedd yn gallu aros gyda'i gilydd a’r plant yn ffynnu.  | Gwell dealltwriaeth ac ymwybyddiaeth ar draws gwasanaethau. Rhieni ag anabledd dysgu yn cael gwell cymorth, a gostyngiad yn nifer y plant sy'n cael eu rhoi mewn gofal.  |
| 3.12 | Adolygu Deddf Gwasanaethau Cymdeithasol a Llesiant (Cymru) 2014 | Llywodraeth Cymru i gwblhau gwaith ar adolygu Deddf Gwasanaethau Cymdeithasol a Llesiant (Cymru) 2014. Gweithio gyda Grŵp Cynghori’r Gweinidog i sicrhau bod barn a phrofiadau pobl ag anableddau dysgu yn cael eu hadlewyrchu yng nghanlyniadau’r adolygiad i fynd i'r afael â bylchau a nodwyd yn y ddarpariaeth.  | Sicrhau bod y nodau ac amcanion Deddf Gwasanaethau Cymdeithasol a Llesiant (Cymru) 2014 yn diwallu anghenion pobl ag anableddau dysgu a'u rhieni a'u gofalwyr |
| 3.13 | Y Gweithlu Gofal Cymdeithasol  | Llywodraeth Cymru i weithio gyda phartneriaid i gefnogi cynllunio'r gweithlu er mwyn sicrhau bod gweithlu gwydn sydd wedi'i hyfforddi'n briodol yn cael ei recriwtio a'i ddatblygu.  | Darparu gwasanaethau sy'n diwallu anghenion pobl ag anabledd dysgu, eu teuluoedd a'u gofalwyr yn llawn. |
| 3.14 | Gofalwyr a Pholisi Gofalwyr  | Llywodraeth Cymru i sicrhau bod anghenion gofalwyr (gan gynnwys gofalwyr sy’n gofalu am frawd neu chwaer) pobl ag anableddau dysgu a gofalwyr ag anableddau dysgu yn cael eu deall ac yn cael sylw cyson ledled Cymru. | Mae anghenion gofalwyr pobl ag anableddau dysgu a gofalwyr ag anableddau dysgu yn cael eu deall ac mae cymorth hygyrch ar gael. |
|  | **4 Eiriolaeth, Hunaneiriolaeth, Ymgysylltu a Chydweithio**  |
| 4.1 | Hyrwyddo dewis, llais a rheolaeth i bobl ag anableddau dysgu a'u gofalwyr. Bydd hyn yn cynnwys eiriolaeth a hunaneiriolaeth a chynhwysiant digidol a chymorth i ofalwyr sy’n gofalu am frawd neu chwaer.  | Llywodraeth Cymru i weithio gyda rhanddeiliaid i archwilio ac adolygu cymorth eiriolaeth, er mwyn datblygu gwasanaethau eiriolaeth i oedolion yn unol â chanllawiau comisiynu.  | Mae lleisiau pobl ag anableddau dysgu yn cael eu clywed, gwrandewir arnynt a chefnogir hwy i wneud dewisiadau ac i reoli eu bywydau eu hunain.  |
|  | **5 Addysg, Plant a Phobl Ifanc** |
| 5.1 | Gwasanaethau Anabledd Dysgu Plant a Phobl Ifanc | Llywodraeth Cymru i weithio gyda rhanddeiliaid a darparwyr gwasanaethau i wella cydweithio wrth ddarparu gwasanaethau anabledd dysgu plant, gan gynnwys gwasanaethau pontio, ar draws iechyd, gofal cymdeithasol ac addysg.  | Darparu dull cyson, hygyrch a hawdd ei ddeall o ymdrin â gwasanaethau plant ledled y sector cyhoeddus. |
| 5.2 | Anghenion Dysgu Ychwanegol – Gweithredu  | Sicrhau bod anghenion dysgwyr ag anableddau dysgu yn cael eu cynrychioli mewn grŵp llywio Anghenion Dysgu Ychwanegol (ADY) cenedlaethol a fydd yn cyd-greu fframwaith atebolrwydd i sicrhau bod y Ddeddf ADY yn cael ei gweithredu'n llwyddiannus.  | Gwerthuso i ba raddau y mae rhanddeiliaid yn cydymffurfio â'r darpariaethau yn y Ddeddf ADY ac effeithiau ac effeithiau cychwynnol y Ddeddf.Asesiad o'r graddau y mae'r Ddeddf ADY wedi cyflawni’r hyn a fwriadwyd.  |
|  | **6 Cyflogaeth a sgiliau** |
| 6.1 | **Gwella mynediad at gyflogaeth, hyfforddiant a chymorth i bobl ag anableddau dysgu i’w galluogi i barhau yn y gweithle**  | Datblygu polisïau cyflogaeth priodol sy'n cynnwys anghenion pobl ag anabledd dysgu yn llawn.  | Gwella cyfleoedd cyflogaeth i bobl ag anableddau dysgu.  |
| 6.2  | **Prentisiaethau â Chymorth**  | Manteisio i'r eithaf ar gyfleoedd i bobl ag anabledd dysgu gael mynediad at gynlluniau prentisiaeth.  | Cyflawni cyfradd uwch na 10% ar gyfer pobl anabl sy’n cychwyn prentisiaethau, a chynnal y gyfradd honno.  |
|  | **7 Tai (gan gynnwys darparu cymorth cydgysylltiedig o fewn iechyd a gofal cymdeithasol i sicrhau bod tai priodol yn cael eu darparu, a hynny mor agos â phosibl i gartref yr unigolyn.**  |
| 7.1 | **Hyrwyddo ymgysylltiad Byrddau Partneriaeth Rhanbarthol â rhanddeiliaid i sicrhau bod llais a barn pobl ag anabledd dysgu yn cael eu cynnwys.** | **Sicrhau bod** trefniadau asesu anghenion a chynllunio y Byrddau Partneriaeth Rhanbarthol yn cynnwys ymgysylltu ystyrlon â rhanddeiliaid allweddol gan gynnwys y rhai ag anabledd dysgu.Fel rhan o raglen waith 'Ailgydbwyso Gofal a Chymorth' Llywodraeth Cymru, gweithio gyda'r Byrddau Partneriaeth Rhanbarthol i hyrwyddo a hwyluso cydgynhyrchu ac i gynnwys llais defnyddwyr gwasanaethau a gofalwyr wrth gynllunio a darparu gwasanaethau.  | • Caiff cynrychiolwyr dinasyddion, gofalwyr a’r trydydd sector eu cefnogi a'u galluogi i wneud cyfraniad llawn i waith y Byrddau.• Cynrychiolir barn pobl anabl ar lefel bwrdd ac ar draws y bartneriaeth ranbarthol ehangach. • Mae cydgynhyrchu wedi'i wreiddio yng ngwaith y Byrddau, a gall pobl ag anableddau dysgu gymryd rhan lawn yng ngwaith y partneriaethau rhanbarthol ar bob lefel.   |
| 7.2 | **Y Gronfa Gofal Integredig -**  | Sicrhau bod anghenion a safbwyntiau pobl ag anableddau dysgu yn cael eu hystyried yn llawn wrth gydlynu rhaglenni refeniw a chyfalaf newydd y Gronfa Integreiddio Rhanbarthol yn y dyfodol | Cysoni’r canllawiau a’r prosesau cynllunio a gwneud penderfyniadau ar gyfer y cronfeydd refeniw a chyfalaf er mwyn manteisio i'r eithaf ar gyfleoedd i ddarparu cymorth integredig/di-dor i bobl ag anableddau dysgu yn eu cartrefi neu eu cymunedau eu hunain.  |
| 7.3 | **Tai a Llety –** llais a rheolaeth wrth wneud penderfyniadau.  | Gwella’r dewis a’r rheolaeth i bobl ag anableddau dysgu gan gynnwys ble maent yn byw a phwy y maent yn byw gyda hwy, mewn tai cymunedol, lleoliadau byw â chymorth a thenantiaethau preifat. | Mae pobl ag anableddau dysgu yn byw mewn tai sy'n diwallu eu hanghenion ac yn hyrwyddo eu lles. |
|  | **8 Trafnidiaeth** |
| 8.1 | Pobl ag anableddau dysgu yn cael gwell mynediad at **drafnidiaeth gyhoeddus ledled Cymru** sy'n diwallu eu hanghenion | Sicrhau bod gwasanaethau a weithredir gan ddarparwyr trafnidiaeth gyhoeddus yn diwallu anghenion amrywiol defnyddwyr. Mae hyn yn cynnwys sicrhau hygyrchedd amserlenni ym mhob rhan o Gymru, drwy ymgysylltu ag arbenigwyr a thrwy brofiad o ddatblygu polisïau megis Teithio Llesol a Strategaeth Drafnidiaeth Cymru.  | Mae trafnidiaeth gyhoeddus yn diwallu anghenion pobl ag anableddau dysgu fel eu bod yn gallu cymryd rhan lawn yn eu cymunedau |